ارمنیستانین یئنی حکومتی سرژ سرکیسیانین رسپوبلیکا پارتییاسینین حاکمیتدهکی سون دایاغی اولان ایروان مرینه قارشی یئنی هوجوما باشلاییب.
آخار. آذ خبر وئریر کی، ارمنیستانین میللی تهلوکهسیزلیک خیدمتی مرییادا یوخلامالارا ایستارت وئریب. یوخلامالارین داها چوخ مر تارون مارکاریانین رهبرلیک ائتدیی «ایروان» فوندو ایله باغلی اولدوغو بیلدیریلیب.
قید ائدک کی، پاشینیان حاکمیته گلدیکدن سونرا مارکاریانا قارشی هوجوملار شیددتلنیب. نیکول پاشینیانین باش ناظر سئچیلمهسیندن سونرا اونون طرفدارلاری بیر نئچه هفته ایروان مئرییاسی اؤنونده اعتراض آکسییالاری کئچیریبلر. آکسییالارا خصوصیله وطنداش موقاویلهسی پارتییاسینین همصدری آلئن سیمونیان اؤندرلیک ائدیب. لاکین مارکاریان سونرادان سیمونیانی ایروان شهر شوراسیندان اوزاقلاشدیرماغی باجاریب و اؤز پوستونون تهلوکسیزلیینی تعمین ائدیب.
سونراکی مدتده مارکاریانا قارشی حکومتین تضییقلری کسیلمک بیلمهییب. حکومت بو دفعه ایروان فوندونو هدف سئچیب و بورادا جدی ماخیناسییالارا یول وئریلدیینی ادعا ائدیب. مارکاریان ایسه اؤز نؤوبهسینده بو فوند واسطهسیله حیاتا کئچیردیی کورروپسییا فعالیتلرینی گیزلتمک اوچون فوندو باغلایاجاغینی سؤیلهییب. حکومت مارکاریانین بو ایستیی ایله رازیلاشماییب.
تارون مارکاریان ارمنیستان کئچمیش حاکم پارتییاسیندا بؤیوک نفوذو اولان شخصدیر. آتاسی آندرانیک مارکاریانین هم رسپوبلیکا پارتییاسینین یارادیجیلاریندان بیری، هم ده باش ناظر (۲۰۰۰-۲۰۰۷-جی ایللر) اولماسی و سیاسی الیتادا اؤلوموندن سونرا دا یوکسک نفوذونون قالماسی تارون مارکاریانین سونرا مئر وظیفهسینه قدر یوکسلمهسینه شرایط یارادیب.
azb_Arab azb_Arab azb_Arab azb_Arab azb_Arab